 Inta laga ogyahay taariikhda Dammu Jadiid waa garab ka goay ururka al-Islaax ee Ikhwaanul Muslimiinka Geeska Afrika ay ku mideysnaayeen, Dammul Jadiid oo af Soomaali ahaan noqoneya DHIIGGA CUSUB, waxa ka muuqda magacooda in ay ku qanci waayeen qunyar socodnimadii al-Islaax isla markaana loo baahdey dhiig cusub oo wax dhaqaajiya, dadka ka warqaba taariikhda kooban ee Dammu Jadiid ayaa sheega in ay aaminsanaayeen in gacan wax looga qabto waxay ku tilmaameen duulaanka Itoobiya ee sanadkii 2006, waxaana la sheegaa in ay qayb ka ahaayeen kacdoonkii loogu magacdaray Muqaawama 2007 -2009 ee ay hoggaaminayeen Maxkamadihii Islaamiga iyo al-Shabaabkii qarsoonaa, waana halka la sheego in uu ka bilowdey xiriirka qaar kamid ah Dammu Jadiid iyo al-Shabaab. 